Լուսավորության հարց կա։ Նկատո՞ւմ եք, որ խոստումը եղավ, կատարվում է։ Բայց դեռ այնքան փողոցներ կան, որոնք պետք է լուսավորենք, որ մի երկու տարվա աշխատանք պետք է կատարվի։ Դրա համար չեմ ուզում մեկ խնդրի վրա կենտրոնանալ։ Կա վարչարարության խնդիր, որ քաղաքապետարանի կազմն ավելի ուշադիր լինի ժողովրդի հոգսերի նկատմամբ։ Եւ այս ամբողջը միասին մենք ձեւակերպում ենք այսպիսի մի բանաձեւով՝ կյանքի որակի բարելավում, որը գերխնդիր պետք է լինի քաղաքապետարանի համար։ Երեւանում ապրելը պետք է ե՛ւ հարմար, ե՛ւ հետաքրքիր լինի"։